૧૬ નાં રોજ મૌખિક જાણ કરી છુટા કરી દેવામાં આવતા આજે કર્મચારી દુષ્યંતભાઈ પટેલે ન્યાયની માંગ સાથે આત્મવિલોપનની ચીમકી ઉચ્ચારી પ્રતિક ધરણા પર વહીવટી ભવન ખાતે બેસતા અને તેની સાથે પાસના કાર્યકરો પણ પ્રતિક ધરણા પર બેઠા હતા તો કર્મચારીને છુટા કરવા મામલે કોઈ કારણ રજુ ન કરાતા તેમજ છુટા કરવા અંગે કોઈ લેખિતમાં પણ જાણ ન કરાઈ હોવાથી ન્યાયની માંગણી ઉચ્ચારી હતી ત્યારે આત્મવિલોપન કરવાની ચીમકીને પગલે પાટણ એલ. સી. બી. પોલીસ કાફલો વહીવટી ભવન ખાતે પહોંચ્યો હતો અને પ્રતિક ધરણા પર બેઠેલ લોકોની પણ રજૂઆત પોલીસે સાંભળી કર્મચારી સહિત પાસના યુવાનોએ કુલપતિ સમક્ષ જઈ રજૂઆત કરી હતી અને કર્મચારીને છુટા કરવાનું કારણ લેખિતમાં આપવાનું જણાવતા તેમજ ક્યા કારણોસર છુટા કરવામાં આવે છે જેવી પ્રશ્નોત્તરી કરતા કુલપતિએ જણાવ્યું હતું કે ફરજ દરમ્યાન બેદરકારી દાખવતા અંગે અમે બાંધકામ વિભાગને જાણ કરી હતી તો બાંધકામ વિભાગ દ્વારા છુટા કરવા અંગે લેખિતમાં કર્મચારીને કાગળો આપતા તેમ છતાં ન્યાયીક તપાસની માંગ સાથે આત્મવિલોપન કરવાની ચીમકી ઉચ્ચારતા પોલીસે કર્મચારી સહિત પાંચ લોકોની અટકાયત કરી હતી.